《与东园宣溪濒江夜坐联句六韵》
明代·程敏政

坐久江干月渐明，山城谯鼓报初更。边流官树参差影，隔岸渔初欸乃声。

客路屡惊时序改，诗坛长助梦魂清。汀芦水鸟栖初定，野草青蛙断复鸣。

洗盏不妨更夜酌，听鸡无奈促晨征。独怜远浦寒潮上，不管寻常去住情。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。